የኮሮናቫይረስ ስርጭትን ለመከላከል በአንድ ክፍል እስከ 30 ተማሪዎችን ለማስተማር በሚደረገው ጥረት የመማሪያ ክፍል ጥበት፣ የመቀመጫ ወንበር እና የመምህራን እጥረት ችግሮች እየገጠሙት መሆኑን የአማራ ክልል ትምህርት ቢሮ አስታወቀ፡፡
ባሕርዳር፡ ጥቅምት 13/2013 ዓ.ም (አብመድ) በኮሮናቫይረስ ወረርሽኝ ምክንያት ተቋርጦ የቆየውን ትምህርት በሽታውን በመከላከል ለማስጀመር የአማራ ክልል ትምህርት ቢሮ በትምህርት ዙሪያ ከሚሠሩ መንግሥታዊ ያልሆኑ ድርጅቶች ጋር ውይይት እያካሄደ ነው።በመድረኩ የተገኙት የክልሉ ትምህርት ቢሮ ኃላፊ ይልቃል ከፋለ (ዶክተር) መንግሥታዊ ያልሆኑ ድርጅቶች የክልሉን ትምህርት በመደገፍ በኩል እያደረጉት ያለውን ሥራ አድንቀዋል፡፡ የኮሮናቫይረስን ለመከላከል የሚያስፈልጉ ግብዓቶችን ለትምህር ቤቶች ላቀረቡ ድርጅቶችም ምሥጋና አቅርበዋ